text: भारत और पाकिस्तान द्वारा वृद्ध, मानसिक रूप से बीमार और महिला कैदियों के आदान प्रदान से जुड़े समझौते की योजना के बारे में पूछे गए एक सवाल पर फैसल ने कहा, ‘‘प्रस्ताव पर गृह मंत्रालय गौर कर रहा है.’’ उन्होंने यह भी कहा कि नियंत्रण रेखा और कामकाजी सीमा पर भारत के ‘‘आक्रामक रुख’’ का न केवल पाकिस्तान बल्कि पूरे क्षेत्र पर प्रभाव पड़ रहा है. उन्होंने कहा, ‘‘पाकिस्तान भारत के संघर्षविराम उल्लंघनों का मुंहतोड़ जवाब दे रहा है. यह खेदजनक है कि भारत ऐसे कृत्यों का सहारा लेता है जो पूरे क्षेत्र की शांति एवं स्थिरता के लिए हानिकारक हैं.’’ फैसल ने कहा कि भारत की पाकिस्तान के खिलाफ आधारहीन आरोप लगाने की प्रवृत्ति है.